Vrou, kleuter oorleef byna-verdrinking | Maroela Media
Die waterstroom waarin die kleuter beland het. (Foto: Netcare 911)
'n Vrou en 'n driejarige kleuter is albei in die hospitaal opgeneem nadat hulle Saterdag in twee verskillende voorvalle byna verdrink het.
In die eerste voorval is paramedici van Netcare 911 omstreeks 09:26 ontbied na 'n strand in Umhlanga Rocks aan die KwaZulu-Natalse kus. Shawn Herbst, woordvoerder van die nooddiens, sê volgens getuies op die toneel is 'n 36-jarige vrou deur 'n sterk seestroom dieper die see in gesleur.
"Die vrou is vinnig deur lewensredders gered wat haar terug na die strand gebring het. Sy is deur 'n paramedikus op die toneel behandel voordat sy in 'n stabiele toestand na 'n hospitaal geneem is," sê Herbst.
Ure daarna is paramedici weer na 'n byna-verdrinking ontbied, dié keer in Kalkstraat, Krugersdorp, aan die Wes-Rand. Herbst sê paramedici het om 15:05 op dié noodoproep gereageer.
"Volgens getuies is 'n driejarige seuntjie aangetref waar hy in 'n stroom water dryf. 'n Lid van die publiek het mond-tot-mond-asemhaling op die kind toegepas totdat die paramedici opgedaag en oorgeneem het."
Herbst sê die kind kon genadiglik weer bygebring word en is daarna per helikopter na 'n hospitaal geneem.
Paramedici op die toneel waar 'n vrou byna in die see verdrink het. (Foto: Netcare 911)
Paramedici op die toneel waar 'n driejarige seuntjie byna verdrink het. (Foto: Netcare 911)
Nzimande veroordeel roekelose motoriste
Johannes F · 9 maande gelede
Nou het hul byna oorleef of byna verdrink?????
Natz · 9 maande gelede
Wonder ek ook
PaulV · 9 maande gelede
Johannes F en Natz; wanneer iemand byna oorleef het, is die persoon dood.
Jan Nel · 9 maande gelede
Was dit nie vir daai koppelteken in die opskrif nie, was hierdie mense nou dood!
Om byna te oorleef, beteken jy is dood. Die koppelteken het nie in dié geval nie.
Jack · 9 maande gelede
In watter deel van Krugersdorp is Kalkstraat?
Ek vermoed ek gaan sosiale media kommentaar byna oorleef.
Die opskrif lees "byna-verdrinking" NIE byna-oorlewing nie.
Dis verwarrend. Die woord "byna" kon net weggelaat word.
Iets soos: "Vrou, kleuter amper verdrink".
Maroela, miskien moet julle die titel van die berig verander. Dit is geskryf dat hulle byna oorleef het. Die titel is misleidend. Hulle hèt oorleef.
Dankie vir jou kommentaar. Let asseblief op die koppelteken in die opskrif. Dit dui daarop dat dit nie 'n verdrinking was nie, maar 'n byna-verdrinking. Die vrou en die kind het dus albei die beproewings oorleef. Hoop dit klaar die verwarring vir jou op.
Chris du preez · 9 maande gelede
Die opskrif sê hulle het byna verdrink maar dit oorleef. Niks fout daarmee nie. Julle wil net moan oor iets en eintlik lees julle nie die opskrif ordentlik nie
Chris du preez,
Ja, en hulle lees ook nie die berig nie. Alles is mooi duidelik (soos MM gewoonlik is)
Mense soek altyd iets om te kritiseer, veral ons ou Afrikaanse mensies. Ek het ook die opskrif 100% reg verstaan. wees eerder bly dat al 2 oorleef het!
Reading is a skill ?
Nabye verdrinking beteken dat iemand gered is net voor die verdrinking fataal was. Meeste is bekend met slegs die Engelse term, "near drowning". Meeste near drowning oorlewendes het na tyd ernstige breinskade en benodig lewenslank mediese sorg.